Italiano: # Fiorenzo Toso (1962–2022)

Pare che i primi interessi del linguista, docente universitario, poeta Fiorenzo Toso fossero per l’archeologia; in fondo per tutta la vita ha continuato a studiare il passato, scavando non nella terra, ma nel linguaggio, in questo enorme patrimonio di parole che ci sono state tramandate, e non sono ancora state tutte esplorate, studiate, catalogate: Toso era un minatore di parole e una volta che aveva trovato queste pietre preziose, le raffinava, le usava in poesia. I primi tempi, in cui apparvero le poesie di Toso, si sarebbe potuto pensare che fossero scritte in arenzanese, in un genovese rustico, per il prevalere di termini arcaici, desueti; in realtà, si trattava di un genovese letterario, costruito con l’apporto di termini sì rustici, ma anche colti, desunti dal lessico degli antichi scrittori genovesi. Il tutto per restituire al ligure la dignità di lingua, che è andata perduta in seguito ai mutamenti sociali e a varie vicende storiche, politiche e letterarie. Quello era l’intento, in effetti aveva costruito una lingua, che era anche nello stesso tempo uno stile tutto suo. Non ci illuderemo che, semplicemente usando queste stesse parole, otterremo uno stile uguale o solo simile a quello di Toso. Ciò che è peculiare alla sua poesia è del tutto inafferrabile; come avviene per ogni vero poeta, la sua vera personalità sta nello stile, nella combinazione delle parole, in qualcosa di indefinibile che non si può ricuperare; rimane come un giardino che si può osservare da fuori, ad una certa distanza, ma dove non possiamo più entrare.

Spesso, protagonista delle poesie di Toso è il paesaggio ligure, delicatamente rivisitato e reinventato con coloriture psicologiche.

In questa lirica e nella seguente si può avvertire l’influsso di J. V. Foix, autore con cui Toso ha in comune la caratteristica di essere un «cacciatore di parole», un segugio del recupero lessicale, ma al posto del delirio surrealista del poeta catalano, riconosciamo ben presto in questi versi una ben più pacata aria di casa nostra e una sommessa allusione alla irreversibile decadenza dell’entroterra ligure.

Tornato alla poesia dopo oltre vent’anni di pausa creativa, Toso sembra unificare in questa nuova fase le numerose sollecitazioni e stratificazioni culturali e avviarle verso una generale ricapitolazione dei suoi temi favoriti e della sua ricerca esistenziale, con ciò perseguendo anche lo scopo di corroborare sempre più il suo progetto di rifondare in epoca moderna una lingua genovese letteraria duttile, espressiva al massimo, atta ad esprimere ogni sfumatura del pensiero. La serie di poesie ispirate ai dipinti di Joaquin Sorolla esprimono le sensazioni provate dal poeta di fronte alle opere del pittore catalano e potrebbe essere accostata a certe opere barocche che cercavano di fondere insieme forme d’arte diverse, ma fa pensare soprattutto al teatro: l’autore dà la sua voce a dei personaggi che si presentano alla sua fantasia uno dopo l’altro e li fa recitare per noi. In questo, Toso è avvicinabile al suo autore preferito, Gian Giacomo Cavalli, la cui poesia, pur rientrando nei canoni della poesia lirica, ha un fondo teatrale, con una tipica ricerca dell’effetto prezioso, raffinato, al di là dei concetti che il testo esprime.

La lunga navigazione nella vita, adombrata dalla metafora marinaresca, vede alla fine, come in uno spiraglio, rivelarsi la presenza del sacro, d’un Dio indefinito e assolutamente aconfessionale.

Le prose di Fiorenzo Toso sono state quasi tutte d’argomento sociale, a volte satirico; nel caso di Serv’assæ tentò invece un argomento dalle sfumature soprannaturali, benché non vi manchi qualche accenno politico, ma molto distillato e solo sullo sfondo. L’ambientazione sudamericana, con il richiamo alle vicende e alla vita degli immigrati genovesi nell’America Latina, permette anche la chiara allusione al mondo degli sciamani indios che Castaneda ci ha fatto conoscere, con le sue enigmatiche storie di don Juan. La voce registrate è quella dello stesso Toso, una delle sue rare registrazioni in genovese.

Ligure: # Fiorenso Toso (1962–2022)

Pâ che i primmi interesci do lenguista, professô universcitäio, poeta Fiorenso Toso foïsan pe l’archeologia; in fondo, pe tutta a vitta o l’à continuou studiando o passou, no con cavâ inta tæra, ma inta lengua, inte sto enòrme caiâ de poule che n’é stæto tramandou, e che no son ancon stæte tutte esploræ, studiæ, catalogæ: o Toso o l’ea un cavou de poule e unna vòtta ch’o l’aiva attrovou ste prie preçiose, o ê cöpellava, o ê travaggiava, o ê deuviava in poexia. I primmi tempi che sciortiva feua e seu poexie, se saieiva posciuo pensâ che foïsan scrite in arensenin, inte un zeneise rustego, pe-o prevai de termini arcaichi, feua de l’uso; in realtæ, se trattava de un zeneise letteräio, construto con l’appòrto de termini rusteghi, ma còlti ascì, tiæ sciù de da-o lescico di antighi scrittoî zeneixi. Tutto pe dâ torna a-o ligure a dignitæ de lengua, ch’a l’é anæta persa apreuvo a-i cangiamenti soçiali e à varie vixende istòriche, politiche e letteräie. L’intençion a l’ea quella, e in fæto o l’aiva construto unna lengua, che into mæximo tempo a l’ea un stile tutto sò. No se inluddiemo che de deuviâ ste mæxime poule porriemo ottegnî un stile pægio, ò solo che semeggeive à quello do Toso. Quello che l’é pròpio da sò poexia o no se peu ciù attrovâ; comme accapita pe ògni veo poeta, a sò personalitæ a stà into stile, inta combinaçion de poule, inte quarcösa de indefinibile ch’o no se peu ciù recoviâ; a poexia a l’arresta comme un giardin ch’o se peu ammiâ da-o de feua, da unna çerta distansa, ma donde no poemmo ciù intrâ.

De soventi, o protagonista de poexie do Toso o l’é o paisaggio ligure, delicatamente revixitou e reinventou con de coloritue pscicològiche.

Inte sta lirica e inte quella apreuvo se peu sentî l’influscio de J. V. Foix, autô co-o quæ o Toso o l’à in commun a caratteristica d’ëse un «cacciou de poule», un can lascia do recovio lescicale, ma a-o pòsto do revezzon surrealista do poeta catalan, reconoscemmo fito ben inte sti versci unna ciù queta assæ äia de cà nòstra e unna mormoâ alluxon a-o descazze sensa retorno de l’entrotæra ligure.

Stæto tornou a-a poexia dòppo ciù de vint’anni de pösa creativa, o Toso pâ ch’o veugge unificâ inte sta neuva fase e numerose solleçitaçioin e stratificaçioin cultuale, tanto da inandiâle verso unna generale recapitolaçion di seu argomenti ciù cäi e da seu reçerca existençiale, in anâ apreuvo, de sta mainea, a-o seu progetto de fondâ torna inti tempi moderni unna lengua letteräia ch’a se pòsse modellâ, espresciva a-o mascimo, boña da esprimme tutte e sfummatue do penscê. E poexie inspiæ a-i depenti do Joaquin Sorolla esprimman e sensaçioin stæte provæ da-o poeta de fronte a-e euvie do pittô catalan e porrieivan ëse accostæ à çerte euvie baròcche che çercavan à fonde insemme de forme d’arte despæge, ma fan pensâ ciù che tutto a-o tiatro: l’autô o dà a seu voxe à di personaggi che s’apresentan a-a seu fantaxia un apreuvo à l’atro e o î fa reçitâ pe niatri. Inte st’opeaçion, o Toso o se peu avvexinâ a-o seu autô ciù cao, Gian Giacomo Cavallo, a poexia do quæ, ascì ben ch’a l’intra inti canoni da poexia lirica, a gh’à un fondo tiatrale, con unna tipica reçerca de l’effetto preçioso, raffinou, a-o de là di conçetti che o testo o l’esprimme.

A longa navegaçion inta vitta, allusa da-a metafora mainaesca, a vedde in sciâ fin, comme inte un resciöo de ciæo, revellâse a presensa do sacro, de un Dê indefinio e aconfescionale areo.

E preuse do Fiorenso Toso ean quæxi tutte d’argomento soçiale, quarche vòtta satirico; in cangio, into caxo de Serv’assæ o l’à tentou un argomento da-e sfummatue sorvenatuale, sciben che no ghe manca quarche accenno politico, ma ben ben distillou e solo che comme sfondo. L’ambientaçion sudamericaña, co-o reciammo a-e istöie e a-a vitta di immigræ zeneixi inte l’America latiña, a consente ascì a ciæa alluxon a-o mondo di sciamen indios che o n’à fæto conosce o Castaneda, co-e seu enigmatiche istöie de don Juan. A voxe reçitante a l’é quella do mæximo Toso, uña de seu ræe registraçioin in zeneise.